  Майя Бывальцева Сарапулысь «Элеконд» микрорайонын улӥсь 220 пиналъёс Выль ар бере выль нылпи садэ мынозы. 20-тӥ гудырикошконэ лэсьтӥськон интые Удмуртилэн тӧроез Александр Бречалов вуылӥз. Со сярысь улосвыл тӧролэн но кивалтэтлэн пресс-службазы ивортӥз. Юрт 15-тӥ шуркынмонэ вуттэмын луоз, пумен ми лицензи басьтон понна ужкагазъёсты дасянэн выриськомы. Тыршомы, Выль ар бере нылпиос татчы мед лыктозы ни шуыса Виктор Шестаков, Сарапуллэн администрациезлэн тӧроезлэн мерлыко удысъя воштӥсезВыль нылпи сад ужаны кутскемен, «Элеконд» микрорайонын нылпи садэ черод быроз. Карысь нырысетӥзэ куинь этажъем нылпи садэз кылем арын куарусёнэ пуктыны кутскизы. Та дырлы юрт липет улын сылэ ни, озьы ик педпалаз но пушказ гумыосты, электроезъёсты кыскизы, пластик уноос пуктӥзы ни. Али пуш ужъёс мыно. Нырысетӥ этажысь котькуд группае пыронэз нимаз луоз, озьы ик нырысетӥ этажын шуныт выжъёс лэсьто. Азбараз 12 верандаос пуктозы. Лэсьтӥськон «Демография» йӧскалык ӵектос улсын мынэ, дуныз – 180 миллион манет Александр Бречалов пиналъёслэн анай-атайёсынызы пумиськылӥз. Соос техникаен сӧрем сюрес сярысь веразы. Улосвыллэн тӧроез оскытӥз, лэсьтӥськонэз нуись огазеяськон ачиз сюресэз тупатоз но парковка лэсьтоз, со контрактэн юнматэмын. Тодэ вайытом, 1-тӥ куарусёнысен Удмуртиысь ваньмыз нылпи садъёс дышем радлыкъя ужзэс азьланьтозы.  Тегъёс: Сарапул Удмуртия дӥськут лэсьтськон АлександрБречалов 100ар  